Document ID: 32005R1240

UREDBA KOMISIJE (ES) št. 1240/2005
z dne 29. julija 2005
o spremembi Uredbe (ES) št. 1279/98 glede nekaterih tarifnih kvot za proizvode iz govejega in telečjega mesa s poreklom iz Romunije
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso (1) in zlasti prvega pododstavka člena 32(1) Uredbe,
ob upoštevanju naslednjega:
(1)
Sklep Sveta 2003/18/ES z dne 19. decembra 2002 o sklenitvi Protokola o prilagoditvi trgovinskih vidikov Evropskega sporazuma o pridružitvi med Evropskimi skupnostmi in njihovimi državami članicami na eni strani ter Romunijo na drugi strani zaradi upoštevanja izidov pogajanj med pogodbenicama o novih vzajemnih kmetijskih koncesijah (2) določa koncesije za uvoz proizvodov iz govejega in telečjega mesa v okviru tarifne kvote, odprte s tem sporazumom.
(2)
Določbe za uporabo te tarifne kvote so bile sprejete z Uredbo Komisije (ES) št. 1279/98 z dne 19. junija 1998 o določitvi podrobnih pravil za uporabo tarifnih kvot za goveje in telečje meso, predvidenih v sklepih Sveta št. 2003/286/ES in 2003/18/ES za Bolgarijo in Romunijo (3).
(3)
Sklep Sveta in Komisije 2005/431/ES z dne 25. aprila 2005 o sklenitvi dodatnega protokola k Evropskemu sporazumu o pridružitvi med Evropskimi skupnostmi in njihovimi državami članicami na eni strani in Romunijo na drugi strani zaradi pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji (4) določa koncesije za proizvode iz govejega in telečjega mesa.
(4)
Sprejeti je treba ukrepe za odprtje koncesij za proizvode iz govejega in telečjega mesa, Uredbo (ES) št. 1279/98 pa je treba ustrezno spremeniti.
(5)
Poleg tega člen 4(1) Uredbe (ES) št. 1279/98 določa, da se zahtevki za izdajo dovoljenja lahko vložijo samo v prvih 10 dneh vsakega obdobja iz člena 2 navedene uredbe. Zaradi datuma začetka veljavnosti Dodatnega protokola je za obdobje od začetka veljavnosti te uredbe do 31. decembra 2005 potrebno odstopanje od te določbe.
(6)
Ukrepi, predvideni s to uredbo, so v skladu z mnenjem Upravljalnega odbora za govedino in teletino -
SPREJELA NASLEDNJO UREDBO:
Člen 1
1. Z odstopanjem od člena 4(1) Uredbe (ES) št. 1279/98 se zahtevki za uvozna dovoljenja za obdobje od začetka veljavnosti te uredbe do 31. decembra 2005 vložijo v desetih delovnih dneh od datuma objave te uredbe v Uradnem listu Evropske unije, in sicer do 13. ure po bruseljskem času na deseti delovni dan.
2. Zahtevki za izdajo dovoljenja, vloženi v prvih 10 dneh julija 2005 v skladu s členom 4(1) Uredbe (ES) št. 1279/98, se štejejo kot zahtevki, vloženi v skladu z odstavkom 1.
3. Prilogi I in II k Uredbi (ES) št. 1279/98 se nadomestita z besedilom iz Priloge k tej uredbi.
Člen 2
Ta uredba začne veljati na dan objave v Uradnem listu Evropske unije.
Uporablja se od 1. avgusta 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 29. julija 2005

Labels: 3
17
18